Jabarkan Kehidupan awal dari Chester Bennington dalam bahasa melayu

Beliau dilahirkan sebagai Chester Charles Bennington pada 20 Mac 1976, di Phoenix, Arizona. Ibunya merupakan seorang jururawat, manakala bapanya merupakan seorang detektif polis yang bekerja untuk kes penderaan seksual dan mengambil dua syif. Bennington menunjukkan minat dalam bidang muzik pada usia muda, memetik Depeche Mode dan Stone Temple Pilots sebagai inspirasi awalnya, dan berangan-angan menjadi ahli Stone Temple Pilots, yang kemudiannya beliau terima.

Ibu bapa Bennington bercerai ketika beliau berusia 11 tahun, dan bapanya mendapat hak penjagaan ke atasnya. Selepas perceraian, Bennington mula menyalahgunakan marijuana, alkohol, candu, kokaina, metamfetamin, dan LSD.

Pada usia 17, Bennington berpindah bersama ibunya, dan dilarang meninggalkan rumah apabila ibunya menghidu kegiatannya. Beliau bekerja di Burger King sebelum memulakan kerjaya profsionalnya sebagai pemuzik. Beliau dibuli secara fizikal semasa di sekolah menengah. Di dalam temuramah, beliau berkata, "Saya dihentam seperti boneka kain di sekolah, kerana kurus dan kelihatan berbeza."

Akhirnya, Bennington mampu mengatasi tabiat penagihan dadah, dan menjauhi penyalahgunaan dadah di dalam temuramah seterusnya. Semasa jelajah Linkin Park, beliau mula meminum arak. Pada 2011, beliau berkata beliau sudahpun berhenti, menyatakan, "Saya tidak mahu menjadi orang itu lagi."

Di dalam temuramah, Bennington mendedahkan beliau telah mengalami penderaan seksual dari seorang rakan yang lebih tua ketika beliau berusia tujuh tahun. Beliau takut meminta bantuan kerana tidak mahu orang berfikir beliau merupakan seorang gay atau menipu, dan terus didera sehingga umur 13 tahun. Penderaan dan situasi amat menjejaskannya dan merasaakan untuk membunuh orang dan berlari. Untuk menyejukkan jiwanya, beliau melukis gambar dan menulis puisi dan lagu. Beliau kemudiannya mendedahkan identiti penderanya kepada bapanya, tetapi memilih untuk tidak meneruskan kes selepas beliau menyedari pelakunya sendiri menjadi mangsa.